Марко Ганчев
Кацна врана на антена

chitanka.info

Май че кацнала е врана

върху нашата антена —

за секунда през екрана

мина тръпка разкривена.

Кацнала е втора врана

върху нашата антена,

щом картината в екрана

се люлее разкривена!

Окончателна повреда —

кацнала е трета врана.

Няма смисъл да се гледа:

само врани по екрана…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.